Kommissionens forordning (EF) nr. 1764/2003

af 7. oktober 2003

om udstedelse af importlicenser for fåre- og gedekødsprodukter under de toldkontingenter, der ikke er specifikke for GATT/WTO-lande, for fjerde kvartal af 2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2529/2001 af 19. december 2001 om den fælles markedsordning for fåre- og gedekød(1),

under henvisning til Kommissionens forordning (EF) nr. 1439/95 af 26. juni 1995 om gennemførelsesbestemmelser til Rådets forordning (EF) nr. 2467/98 for så vidt angår indførsel og udførsel af fåre- og gedekød(2), senest ændret ved forordning (EF) nr. 272/2001(3), særlig artikel 16, stk. 4, og

ud fra følgende betragtninger:

(1) I afsnit II B i forordning (EF) nr. 1439/95 er der fastsat gennemførelsesbestemmelser for anvendelse af ikke-landespecifikke toldkontingenter for fåre- og gedekødsprodukter. I overensstemmelse med artikel 16, stk. 4, i forordning (EF) nr. 1439/95 bør det fastsættes, i hvilket omfang de ansøgninger om importlicenser, der er indgivet for fjerde kvartal af 2003, kan imødekommes.

(2) Efter artikel 15 i forordning (EF) nr. 1439/95 svarer den maksimale disponible mængde for fjerde kvartal af 2003 til saldoen af det samlede kontingent for indeværende år. Den disponible restmængde for kontingentet med løbenummer 09.4037 (lande i gruppe 5) i bilaget til Kommissionens forordning (EF) nr. 2366/2002 af 27. december 2002 om åbning af EF-toldkontingenter for 2003 for får, geder, fårekød og gedekød(4), ændret ved forordning (EF) nr. 915/2003(5), er derfor på 36,868 tons for fjerde kvartal af 2003. Når de mængder, som der er anmodet om licenser for, overstiger toldkontingentet på 36,868 t, nedsættes de mængder, der ansøges om, forholdsvis.

(3) Mellem den 1. og 10. september 2003 blev der i Nederlandene antaget ansøgninger om import af 50 tons produkter med oprindelse i Sydafrika (gruppe 5 i bilaget til forordning (EF) nr. 2366/2002). Der er ikke indgivet ansøgninger om import af produkter med oprindelse i landene i de øvrige grupper i bilaget til forordning (EF) nr. 2366/2002.

(4) Under hensyn til de mængder, der er til rådighed for fjerde kvartal, er procentsatsen for godkendelse af ansøgninger på 73,736 % for gruppe 5.

(5) Der erindres om, at licenserne kun må anvendes for produkter, der opfylder gældende veterinærbestemmelser i EF -

UDSTEDT FØLGENDE FORORDNING:

Artikel 1

Af en samlet mængde på 36,868 t for hele Fællesskabet kan Nederlandene udstede de importlicenser, der er fastsat i afsnit II B i forordning (EF) nr. 1439/95, for en mængde på 36,868 t produkter udtrykt i ikke-udbenet vægt med oprindelse i Sydafrika, der blev ansøgt om i forbindelse med kontingent nr. 09.4037 (lande i gruppe 5), som omhandlet i bilaget til forordning (EF) nr. 2366/2002, og som der mellem den 1. og 10. september 2003 blev indgivet ansøgning om for fjerde kvartal af 2003.

Den tilladte nettovægt skal beregnes efter artikel 5 i forordning (EF) nr. 2366/2002.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 26. september 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. oktober 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 341 af 22.12.2001, s. 3.

(2) EFT L 143 af 27.6.1995, s. 7.

(3) EFT L 41 af 10.2.2001, s. 3.

(4) EFT L 351 af 28.12.2002, s. 73.

(5) EUT L 130 af 27.5.2003, s. 5.